Jonas Groth

Jonas Groth (født 10. mai 1977 i Odense, Danmark) er en norsk vokalist, låtskriver og musikkprodusent. Han er sønn av Lise Berg Groth (f. Pedersen) og  musikeren Jan Leonard Groth, og bror til Stephan Leonard Groth fra Apoptygma Berzerk, der Groth er live-medlem som keyboardist og korist.

Karriere

Debut 
Groth debuterte som musiker i 1993 etter at han, sammen med kameraten Thor Harald Johnsen, vant musikkonkurransen «Under 17» på NRK TV med den egenkomponerte sangen «Alltid Være Din».

MaybeeZ 
Sammen med kameraten Stian Joneid var han frontfigur i bandet «MaybeeZ» fra 1995 til 1998. Bandet fra Sarpsborg ga konserter i regi av Ungdommens Kulturmønstring, diverse showcase-konserter og oppnådde en tredjeplass i NM i Rock i 1997. Etter oppløsningen av MaybeeZ startet Groth og Joneid bandet Glorious, som holdt to konserter, på henholdsvis Glenghuset i Sarpsborg og John Dee i Oslo, før de igjen oppløste samarbeidet.

De senere årene har Groth og Joneid skrevet lokalpatriotiske låter for byen Sarpsborg og for fotballaget Sarpsborg 08.

Coverband 

I 1996 begynte Groth, igjen sammen med Joneid, å spille på puber, restauranter og diverse andre arrangementer som trubadurer med covermateriale. Dette gjør de fortsatt, både sammen, hver for seg og sammen med andre. I 2001 gikk de sammen med trommeslager Tor Hauge og bassist Terje Støldal og startet coverbandet Yippi Ka Yeah. I 2003 gikk bandet i studio under navnet Pstereo , med låter skrevet av Groth og Joneid. Joneid sluttet etter noen år og ble erstattet av gitarist og vokalist, Mikael Jensen. I 2014 ble den foreløpig eneste konserten med både Groth, Joneid og Jensen avholdt på Brukenfestivalen på Rolvsøy. I 2015 ble bandet en trio, bestående av Groth, Hauge og Støldal, med innleide gitarister og gjesteartister fra tid til annen.

Musikalske samarbeid

Med Jan Groth 
Jonas Groth har bidratt både som korist, duettpartner og arrangør på flere av farens plater. I 2013 ble Jonas og faren enige om at Jonas skulle produsere det som senere skulle vise seg å bli farens siste plate, etter han døde 27. august 2014. Platen, The Writing On The Wall ble utgitt 25. februar 2016 - som ville vært farens 70-årsdag, og på dagen ti år etter utgivelsen av hans plate Bridges Or Walls.

Far og sønn spilte også sammen live ved flere anledninger. I 2004 hadde de showet New York Skyline  sammen med kollega Bjørn Øyvind Bya, i regi av Showfabrikken. I 2006 spilte de showet Keep You Company, igjen sammen med Bya, og nå også med legendariske Bjørn "Krisa" Christiansen - også i regi av Showfabrikken. De to spilte også sammen ved flere andre enkeltstående arrangementer i Østfold, som for eksempel på Bedemarten, Momarkedet, Beat For Beat på NRK, og 17. august 2007 varmet de opp for Jonas' storebror, Stephan, og hans Apoptygma Berzerk, og A-ha på Fredrikstad stadion.

Med Åge Sten Nilsen 
I 2005 sang Groth kor på Wig Wams bidrag til Melodi Grand Prix, In My Dreams, som representerte Norge og til slutt havnet på 9.-plass i den internasjonale finalen. Fra 2007 til 2009 koret han fast i Queen-hyllesten The Show Must Go On, der han sang solo på sanger som Save Me, The Miracle og I'm in Love with My Car. I 2009 var han med på Nilsens plate Glamunition, som korist, og som vokalarrangør.

Apoptygma Berzerk 
Groth har medvirket som korist, låtskriver, preprodusent og arrangør på plater med brorens band siden 1996. Siden «Rocket Science Tour - American Leg» i 2009 har Groth vært live-medlem av bandet, som keyboardist og korist.

It Was Fifty Years Ago Today 
Fra 2013 har Groth vært en del av atsningen It Was Fifty Years Ago, som hyller The Beatles år for år. I tillegg til å være deleier og fast medlem av produksjonen på scenen, har han også det vokale ansvaret som arrangør, og det visuelle ansvaret på videoskjermene på scenen. Showets to første år har blitt gjennomført sammen med produsentene Jan Erik Arntsen, Gusty Utterdahl, Åge Sten Nilsen, Stian Joneid og  Trond A. Hansen, samt artistene Atle Pettersen, Trond Granlund og Eirikur Hauksson. Alle premierene har vært på Oslo Konserthus. Fra 2016 var Adam Douglas med, og fra 2017 har Kim Wifladt vært vokalist og regissør. Showene fra 2015 og til 2018 var uten Utterdal og Nilsen.

Musikalsamarbeid

I 2022 skrev Jonas Groth sanger og medvirket til musikken i musikalen «Trollmannen fra Oz og de fire heksene», en musikal satt opp av Diorama musikalteater som høstet fantastiske anmeldelser.

På TV 
 2001 - TV3 - Popstars
 2003 - TV 2 - Idol
 2005 - NRK - Beat For Beat
 2008 - TV 2 - Allsang på Grensen (med Åge Sten Nilsen, The Show Must Go On)

Diskografi 
Singler
Gjestebud i borg (2011), med Stian Joneid

Apoptygma Berzerk
Album
Soli Deo Gloria (1993)
7 (1996)
Welcome to Earth (2000)
APBL2000 (2001)
Harmonizer (2002)
You and Me Against the World (2005)
Sonic Diary (2006)
Rocket Silence (2009)
Imagine There's No Lennon (2010)
Exit Popularity Contest (2016)
Singler
In This Together (2005)
Love to Blame (2006)
Black E.P. (2006)
Cambodia (2006)
Black E.P. Vol.2 (2011)
Major Tom (Coming Home) (2013)
Xenogenesis (2016)
U.T.E.O.T.W. (2016)

Kosmorama
 Drømmefanger (2016)
 Drømme-EP (2016)
 En mann (2016)

MaybeeZ
Ørevox 3 (1997)
Deltar på
 Terje Kingsrød: Jairus datter (1989)
 Jan Groth: Synger mer Aage Samuelsen (1995)
 VCM: CD-ROM-spillet Interpose (1996)
 One Way: Some Larry Norman Songs According to One Way (1997)
 Musikal: Natt i Nisseland – Musikken fra forestillingen (1997)
 Morten Holm Pettersen: Inside Looking Out (1998)
 Morten Holm Pettersen: Blomsterøya (1999)
 Jan Groth: Arvegods (2000)
 View: All Love Is Lost Forever (2001)
 Morten Holm Project: Open Up (2002)
 Computorgirl: The Computorgirl EP (2002)
 Østfold: E6 i Østfold (2002)
 Alan Vochec: Is... (2002)
 Spektralized: Elements of Truth (2003)
 Wig Wam: Hard to Be a Rock 'n' Roller (2005)
 KR Records: Særpe CD'n 2005 (2005)
 Totentanz: M'era Luna Festival 2006 (2006)
 Jan Groth: Bridges or Walls (2006)
 Declan Galbraith: Ego You (2007)
 Declan Galbraith: You and Me (2007)
 Major Records: Elektrisch! 3 (2008)
 E-Wave Records/Drakkar Records: Schattenreich Vol. 5 (2008)
 Normal (Indigo): Lauf Um Dein Leben (2008)
 Sarpsborg Sparta FK: Sammen er vi blå (2008)
 Sonic Seducer: Sonic Seducer Cold Hands Seduction Vol. 90: Jahresråuckblick 2008 (2009)
 Åge Sten Nilsen: Glamunition (2009)
 Magenta: Art and Accidents (2009)
 Hans-Erik Groth: On My Way (2009)
 Ole Dørje: Særpreg (2009)
 Sarpsborg 08: Særping te jæ dør (2010)
 Sarpsborg 08: Stolte særpehjerter (2011)
 Depeche Mode-hyllest: Alfa Matrix Re:covered Vol. 2 – A Tribute to Depeche Mode (2011)
 The Anix: Sleepwalker (2011)
 Jan Groth: Mine julesanger (2011)
 Åge Sten Nilsen & Ensemble: The Show Must Go On – en hyllest til Queen live fra Drammens Teater 2009 (2012)
 Cronos Titan: Total Titan! (2012)
 Angst Pop: Ødipus Rex 2012 (2012)
 Sarpsborg 08: Stærke særpingær (2012)
 Jan Groth: Aage Samuelsen-sangene og annet Arvegods (2012)
 Technomancer: System Failure (2013)
 Egmont: ABC-land – Alle sangene (2013)
 Steffen Jakobsen: Six String Love Affair (2014)
 Technomancer: Electronic Warfare (2015)
 The Unforgiven: In Due Time (2015)
 Jan Groth: The Writing on the Wall (2016)
 The Dandy Warhols: Distortland (2016)
 Lydmuren: Natt i Nisseland 2017 (2017)

Referanser

Eksterne lenker 
 Profilintervju, Sarpsborg Arbeiderblad, 2012
 Alltid Være Din - NRK fjernsyn 1993 - YouTube
 Gjestebud I Borg - med Stian Joneid, 2011 - YouTube
 Somebody (Depeche Mode) - Apoptygma Berzerk, San Francisco, 2009 - YouTube

Norske sangere
Nordmenn født i Danmark
Personer fra Sarpsborg kommune
Fødsler i 1977